* 29 студзеня ў бібліятэцы імя Янкі Купалы мае адбыцца прэзэнтацыя кніжнае сэрыі, якую пачало выпускаць згуртаваньне авангардных літаратараў Шмэрцвэрк. Кніга Ільлі Сіна Нуль выйшла ў віленскім выдавецтве Руньа кніга Зьмітра Вішнёва Тамбурны маскіт — у пецярбурскім выдавецтве Невский простор пры ўдзеле беларускага выдаўца Ігара Логвінава. Дырэктарка бібліятэкі ў апошні момант абмежавала час прэзэнтацыі, і таму выступы запрошаных музычных гуртоў не адбудуцца. Вішнёў аздобіў сьцены бібліятэкі сваімі жывапіснымі палотнамі, але дырэктарка забараніла ладзіць адкрыцьцё гэтае выставы. На знак пратэсту Ільля Сін адмовіўся агучваць свае творы на прэзэнтацыі кнігі, а Вішнёў мяркуе прачытаць толькі адзін верш — пра злосных чыноўнікаў. 